
HOGSKOLEN
I NARVIK




MØTEBOK 

HØGSKOLESTYRET
Møte 2/2002 – 14. februar 2002

Felles styremøte for høgskolestyrene ved Høgskolen i Narvik og Høgskolen i Harstad:

Sak 1: Samarbeid mellom HiN og HiH.

Rektorene orienterte om høgskolenes studietilbud, organisering og eksterne engasjement. Videre ble det orientert om de samtaler som hadde foregått mellom ledelsen på begge høgskolene angående samarbeidsområder i fremtiden.

Et viktig poeng er at disse to høgskolene dekker et område som totalt utgjør ca. 30 % av Nord-Norges befolkning.

Gjennom gruppearbeid kom det frem flere momenter vedrørende samarbeid, blant annet:

· Samarbeid om EVU-tilbud

· Utarbeide konkrete samarbeidsprosjekter

· Samarbeide om administrative tjenester

· Utvikle studentsamarbeid

· Samarbeid om FoU-prosjekter

Det ble oppnådd enighet om følgende:

Rektorene, direktørene og en ekstern representant fra hvert av styrene danner en gruppe som i løpet av vårsemesteret skal arbeide med følgende saker:

· Utarbeide forslag til  intensjonsavtale for samarbeid mellom høgskolene.

· Vurdere mulighetene for felles EVU-kurs i Vesterålen og Lofoten, med fast studiested i denne regionen.

· Planlegge felles styremøte for begge styrene tidlig høsten 2002.

Arnold Hansen ble av styret oppnevnt som vår eksterne representant i gruppen.

· Til stede:
Edel Storelvmo




Arnold Hansen

Torunn Hamran 

Geir Waage




Roar Andreassen 

Morten Wirkola 

Fra administrasjonen:

Direktør Olav Soleng

Studiesjef Aage Frantzen

Forfall:

Liv Fiksdal

Observatører:


Medlem av studentstyret Pål Gunnar Conradi Olsen

Prorektor Per Åge Ljunggren

SAKLISTE:

SAK 
01/02  
GODKJENNING AV REFERAT, INNKALLING OG SAKLISTE

SAK
02/02
ORIENTERINGSSAKER

02.1   
Referat fra høgskolestyrets møte den 131201

02.2  
Referat fra telefonstyremøte den 150102

02.3   
Referat fra avdelingsstyre for Avdeling teknologi 181201

02.4  
Referat fra møte i høgskolerådet 080202

02.5  
Referat fra drøftingsmøte med tjenestemannsorg. 080202 


02.6  
Sammensetning av FoU-rådet

02.7  
Overføring av spesialisering på SIN

SAK
03/02
RESTANSESAKER

SAK
04/02
TILSETTINGSUTVALG

SAK
05/02
SAMMENSETNING AV HØGSKOLERÅDET

SAK
06/02
REGNSKAP 2001

SAK
07/02
FORSLAG TIL STATSBUDSJETT 2003

SAK
08/02
OPPRETTING AV FAGSTILLING

SAK
09/02
UTLYSNING AV KOMBINERT FAG-/ADMINISTRATIV STILLING

SAK
10/02
TILSETTING I PROFESSORAT I ROMTEKNOLOGI

SAK
11/02
OPPNEVNING AV KOMMISJON PROFESSORAT I 

BYGNINGSTEKNOLOGI

SAK
12/02
OPPNEVNING AV KOMMISJON PROFESSORAT II I 



ROMTEKNOLOGI

SAK 
13/02
OPPRETTING AV FOU-GRUPPER


SAK
14/02
TERMINPLAN FOR STUDIEÅRET 2002/2003

SAK
15/02
OPPTAKSRAMMER OG ADGANG TIL STUDIER VED HØGSKOLEN

I NARVIK STUDIEÅRET 2002/03.

SAK
16/02
KONSENTRERT UNDERVISNING VED HIN

SAK
17/02
HANDLINGSPLAN FOR STUDENTER MED FUNKSJONSHEMMING

SAK
18/02
EVENTUELT

SAK 
01/02  
GODKJENNING AV REFERAT, INNKALLING OG SAKLISTE

Møtebok 6/2001 og 1/2002, innkalling og sakliste ble godkjent

SAK
02/02
ORIENTERINGSSAKER

Under orienteringssak 02.2/02 la Roar Andreassen frem notatet ”Oppfølging av strategisk plan 2002-2006”.  Notatet inneholder forslag til tiltak som bør vurderes snarest.

Høgskolestyret vil behandle dette i neste styremøte.

Sakene, inkludert dette notatet, ble tatt til orientering.

SAK
03/02
RESTANSESAKER

Sakene ble tatt til etterretning.

SAK
04/02
TILSETTINGSUTVALG

Enstemmig vedtak:

Tilsettingsutvalget for faglige stillinger under professornivå skal fortsatt ha faglig flertall og får følgende sammensetning:

· Direktør



vararepr.
Økonomi- og personalsjef

· Økonomi- og personalsjef

vararepr.
Studiesjef

· Prorektor



vararepr.
Instituttlederne 

· To medlemmer utpekt av 

tjenestemannsorganisasjonene 
vararepr.
To medlemmer utpekt av 








tjenestemannsorganisasjonene – 

ikke personlige vara-representanter

Instituttlederne foretar innstilling for sitt institutt.

SAK
05/02
SAMMENSETNING AV HØGSKOLERÅDET

Enstemmig vedtak:

Høgskolerådet får følgende sammensetning fra 1. mars 2002:

· Tre studenter valgt av og blant studentene, men slik at studenter fra både helsefag- og teknologiske fagutdanninger er representerte.

· Én valgt av og blant de tilsatte på hvert av de tre teknologiske instituttene.

· To valgt av og blant de tilsatte på Institutt for helse- og sykepleievitenskap.

· To valgt av og blant det administrative personalet (inkludert bibliotek, IT etc). 

· Én valgt av og blant professorene.

· Én valgt av og blant stipendiatene.
· Én valgt av og blant laboratoriepersonalet.
SAK
06/02
REGNSKAP 2001

Enstemmig vedtak:
Høgskolestyret godkjenner regnskapet for år 2001, og mindreforbruket søkes overført til 2002. De enhetene som har mindreforbruk i forhold til tildelt ramme får midlene overført til 2002 og de som har merforbruk må dekke det av tildelt ramme for 2002. Dette er under forutsetning av at høgskolen får overført mindreforbruket til 2002.
SAK
07/02
FORSLAG TIL STATSBUDSJETT 2003

Geir Waage la frem følgende tilleggsforslag:

Høgskolestyret ber administrasjonen vurdere økt satsning innenfor budsjettet for 2003 til følgende tiltak:

· Studentrekrutteringstiltak

· Rekrutteringstiltak for professorer

· Gjennomføring av ny organisasjon

· Gjennomføring av strategisk plan

Høgskolestyret mener på denne bakgrunn at det må avsettes økte ressurser til strategiske tiltak.

Enstemmig vedtak:

Høgskolestyret godkjenner budsjettforslag 2003. Rektor og direktør gis fullmakt til å gjøre de nødvendige tillegg/endringer i dokumentet og deretter oversende det til departementet innen fristen.

Høgskolestyret ber administrasjonen vurdere økt satsning innenfor budsjettet for 2003 til følgende tiltak:

· Studentrekrutteringstiltak

· Rekrutteringstiltak for professorer

· Gjennomføring av ny organisasjon

· Gjennomføring av strategisk plan

Høgskolestyret mener på denne bakgrunn at det må avsettes økte ressurser til strategiske tiltak.

SAK
08/02
OPPRETTING AV FAGSTILLING

Enstemmig vedtak:

Det opprettes en fagstilling innenfor fagområdet IT og helse.  Dersom Kirsti Hienn tilfredsstiller de krav som stilles for å kunne tiltre stillingen og hun finnes å være best kvalifisert til den etter en intern utlysning, overføres hun til stillingen så raskt som mulig.

SAK
09/02
UTLYSNING AV KOMBINERT FAG-/ADMINISTRATIV STILLING

Enstemmig vedtak:

Høgskolestyret gir fullmakt til å utlyse en stilling som delvis skal knyttes til administrative oppgaver i studieadministrasjonen og delvis til faglige oppgaver på Yrkesfaglærerutdanningen.  Stillingen begrenses til en periode på tre år.

SAK
10/02
TILSETTING I PROFESSORAT I ROMTEKNOLOGI

Enstemmig vedtak:

Tore Guneriussen tilsettes som professor på kvalifiseringsvilkår. Tilsettingen gjøres ikke gjeldende før etter at intervju er gjennomført og godkjent.

SAK
11/02
OPPNEVNING AV KOMMISJON PROFESSORAT I 

BYGNINGSTEKNOLOGI

Enstemmig vedtak:

Som sakkyndig utvalg for vurdering av søker til professorat innen bygningsteknologi oppnevnes:

· Ulf Halvorsen, professor ved HiN – leder

· Rasmus Nordal, professor ved NTNU

· Erik Sellevold, professor ved NTNU
SAK
12/02
OPPNEVNING AV KOMMISJON PROFESSORAT II I 



ROMTEKNOLOGI

Enstemmig vedtak:

Følgende oppnevnes som medlemmer av sakkyndig utvalg for å vurdere dr Aage Skullestad til en bistilling ved HiN: 

Atle Hjertenes, professor II
ved HiN - leder

Steinar Sælid, professor II ved NTNU



Jens Fredrik Hjelmstad, Professor II ved NTNU
SAK 
13/02
OPPRETTING AV FOU-GRUPPER


Enstemmig vedtak:

Høgskolestyret ønsker å konsentrere sin FoU-virksomhet i grupper for best å synliggjøre aktiviteten. Dette skal gjøres gjennom etablering av FoU-grupper som opprettes på grunnlag av følgende kriterier:

· Sammensetning av gruppen.

· Professor (leder)

· Minst to i førstestillinger

· Minst én stipendiat

· Minst én professor II
· Assosierte medlemmer i gruppen, for eksempel laboratoriepersonale

· Mål:

· Det må være satt opp konkrete mål og planer for gruppens arbeid

· Målene må være i tråd med høgskolens strategiske plan

· Resultater:

· Alle medlemmer av gruppen skal ha publisert i anerkjente tidsskrifter, forlag eller lignende før gruppen blir godkjent som FoU-gruppe

· Gruppen må dokumentere årlig produksjon 

· Gruppegodkjenningen skjer med varighet på tre år

· Gruppen skal disponere frie midler, som er 50.000 kroner per person i førstestilling og 25.000 per person i professor II-stilling

· Gruppen skal dessuten ha sin naturlige del av ressurser som flyter gjennom instituttene

· Gruppen skal fysisk samlokaliseres

· Gruppen skal godkjennes av styret

· Gruppen skal arbeide aktivt med å skaffe ekstern finansiering
· Gruppen skal levere en årlig rapport som skal være grunnlag for videre tildeling
SAK
14/02
TERMINPLAN FOR STUDIEÅRET 2002/2003

Enstemmig vedtak:

Høgskolestyret  fastsetter  følgende rammer for terminplanen,  studieåret 2002/2003:

1. 
Høstsemester 2002

19.08.02 – 20.12.02

Vårsemester 2003

03.01.03 – 20.06.03

Sommersemester 2003
30.06.03 – 17.08.03



Høstsemester 2003

18.08.03 – 19.12.03

Studieadministrasjonen fastsetter, etter forslag fra instituttene, detaljert termin- og eksamensplan for studieåret 2002/2003 i god tid før studiestart høsten 2002, og tar spesielt hensyn til følgende momenter:

· Eventuell undervisningsfri i forbindelse med Forskningsdagen, Vinterfestuken 2003, og andre undervisningsfrie perioder.

· Eksamener i avsluttende emner ved sykepleierutdanningen foran praksisperioder.

· Eksamener i avsluttende emner ved ingeniørutdanningen og påbyggingsstudier før oppstart med hovedoppgave, og eventuell periode for ekstraordinær eksamen etter gjennomført hovedoppgave.

· Eksamener og eventuell periode for ekstraordinær eksamen for avgangsstudentene på sivilingeniørutdanningen før utlevering av hovedoppgave.

SAK
15/02
OPPTAKSRAMMER OG ADGANG TIL STUDIER VED HØGSKOLEN

I NARVIK STUDIEÅRET 2002/03.

Enstemmig vedtak:

1.
Høgskolestyret ber departementet godkjenne følgende spesielle opptakskrav for studier ved

Høgskolen i  Narvik:

Generelt:  

Realkompetanse vurderes for alle søkere som ønsker dette og oppfyller følgende krav:

· Søkere som er eller fyller 25 år i opptaksåret

· Har minimum 3 års relevant praksis.

Reglene for generell studiekompetanse er fastsatt i «Forskrift om generell studiekompetanse som grunnlag for opptak til universiteter og høgskoler», fastsatt av departementet 23. desember 1996, med endringer av 15. januar 1998, og 18. desember 2000
Høgskoleingeniørstudiet (Bachelor):  

· Generell studiekompetanse med tilleggskravene 3MX og 2FY.
Tilleggskravene er beskrevet i UFD’s rundskriv F-82-99, med endringer av 5. januar 2001 og 12. desember 2001.

· Teknisk fagskole.

· Forkurs for ingeniør- og maritim utdanning.

· Realkompetanse i forhold til den aktuelle studieretning og minimum 3 års relevant praksis.


For rangering av søkere og tildeling av fordelspoeng gjelder reglement fastsatt av departementet, beskrevet i UFD’s rundskriv F-53-01.

Sivilingeniørstudiet, 5-årig:  

· Generell studiekompetanse med tilleggskravene 3MX og 2FY.
 Tilleggskravene er beskrevet i UFD’s rundskriv F-82-99, med endringer av 5. januar 2001 og 12. desember 2001..

· Teknisk fagskole.

· Forkurs for ingeniør- og maritim utdanning.

· Realkompetanse i forhold til den aktuelle studieretning og minimum 3 års relevant praksis.


For rangering av søkere og tildeling av fordelspoeng gjelder reglement fastsatt av departementet, beskrevet i UFD’s rundskriv F-53-01.

Treterminsordning:  

· Generell studiekompetanse.

· Realkompetanse i forhold til den aktuelle studieretning og minimum 3 års relevant praksis

· Ved ledig kapasitet kan følgende tas opp (dette for å øke gjennomstrømningen/bedre resultatene i realfagene):

· Teknisk fagskole.

· Forkurs for ingeniør- og maritim utdanning.

For rangering av søkere og tildeling av fordelspoeng gjelder reglement fastsatt av departementet, beskrevet i UFD’s rundskriv F-53-01.

Yrkesfaglærerutdanningen:  

· Generell studiekompetanse.

· Realkompetanse i forhold til den aktuelle studieretning og minimum 3 års relevant praksis

For rangering av søkere og tildeling av fordelspoeng gjelder reglement fastsatt av departementet, beskrevet i UFD’s rundskriv F-53-01.

Sykepleierstudiet:

· Generell studiekompetanse. 

· Realkompetanse og minimum 3 års relevant praksis

For rangering av søkere og tildeling av fordelspoeng gjelder reglement fastsatt av departementet, beskrevet i UFD’s rundskriv F-53-01.

Sivilingeniørstudiet, 2-årig:

1. Treårig ingeniørhøgskole med studieretning innenfor de relevante fagområder, eventuelt toårig ingeniørhøgskole for fagskoleteknikere etter spesielt opplegg.

2. Toårig ingeniørhøgskole med ettårig påbygging innenfor de relevante fagområder, eventuelt ettårig ingeniørhøgskole for fagskoleteknikere med samme påbygging

3. Tilsvarende utdanning etter særskilt vurdering.

4. Realkompetanse i forhold til den aktuelle studieretning og minimum 3 års relevant praksis.

Det kreves forkunnskaper i matematiske emner tilsvarende ingeniørutdanningens kurs Matematikk 3og Statistikk for alle søkere.

For rangering av søkere og tildeling av fordelspoeng gjelder reglement fastsatt av departementet, beskrevet i UFD’s rundskriv F-53-01.

Fordelspoeng

Ingeniørpraksis etter fullført studium som danner grunnlag for opptak gir 1,0 poeng pr. år for inntil 3 år.

Dersom det ved prøveopptak viser seg at det ene kjønn vil utgjøre mindre enn 40% av studentmassen, gis inntil 2,0 fordelspoeng til den underrepresenterte gruppen slik at studie​plassen fordeles jevnest mulig mellom kjønnene.

Departementet kan bestemme at det skal gis fordelspoeng til søkere fra bestemte geografiske områder.

Videreutdanninger:

Data/IT for helsepersonell, 20 vekttall:

Profesjonsutdanning innen helse-/omsorg-/sosialsektoren og ett års helse-/omsorg-/sosialfaglig praksis.

Datateknikk, 20 vekttall og Økonomi og ledelse, 20 vekttall:

Ingeniør fra 2- eller 3-årig ingeniørutdanning.

Rusforebyggende arbeid, 20 Vekttall:

· 3-årig helse-/sosialfaglig og pedagogisk utdanning eller annen relevant 3-årig høgskoleutdanning. 

· Universitetsutdanning tilsvarende minimum 40 vekttall og minst ett års yrkesrettet praksis etter endt utdanning

· Profesjonsutdanninger av eldre dato gir grunnlag for opptak

2. Høgskolestyret ber departementet godkjenne følgende opptaksbegrensninger pr. år:

Grunnutdanninger:

Høgskoleingeniørstudiet: 
Åpent studium, dog ikke over 90 studenter ved studieretning  datateknikk.

Yrkesfaglærerutdanningen:
Åpent studium.

Sykepleierstudiet: 
50 studenter

Videreutdanninger:

Datateknikk og Økonomi og ledelse, 20 Vekttall:
60 studenter (40 PØL og 20 Datatekn)

Data/IT for helsepersonell, 20 Vekttall:

25 studenter (2-årig løp - deltid)

Rusforebyggende arbeid, 20 Vekttall:

25 studenter (2-årig løp - deltid)

Sivilingeniørstudiet 2-årig: 
Åpent studium.

Sivilingeniørstudiet 5-årig: 
Åpent studium.

SAK
16/02
KONSENTRERT UNDERVISNING VED HIN

Morten Wirkola la frem følgende forslag til vedtak:

Saken utsettes til neste møte.

Vedtak: 

Utsettelsesforslaget ble avvist mot en stemme.
Enstemmig vedtak:

Prøveordningen med 5-terminordning avsluttes våren 2002 for alle andre utdanninger enn Sivilingeniørutdanningen (de to siste år), som fortsetter med en 5-terminordning inntil videre.

SAK
17/02
HANDLINGSPLAN FOR STUDENTER MED FUNKSJONSHEMMING

Enstemmig vedtak:

Den fremlagte handlingsplan, med varighet frem til 31.12.2004,  for studenter med funksjonshemming godkjennes.

SAK
18/02
EVENTUELT

Det var ingen saker til eventuelt

Møtets varighet:
Torsdag 14. februar 2002 fellesmøte med HiH fra kl 09.00 – 11.00.




Styremøte fra kl 11.00 – 15.30

Neste styremøte:
Onsdag 10. april 2002 kl 09.00 

Olav Soleng

direktør

